CELEX: 32021R1116
Language: sl
Date: 2021-06-28 00:00:00
Title: Uredba Sveta (EU) 2021/1116 z dne 28. junija 2021 o dodelitvi ribolovnih možnosti v skladu s Protokolom o izvajanju Sporazuma o partnerstvu v ribiškem sektorju med Gabonsko republiko in Evropsko skupnostjo (2021–2026)

8.7.2021   
               
               
                  SL
               
               
                  Uradni list Evropske unije
               
               
                  L 242/1
               
            
         UREDBA SVETA (EU) 2021/1116
         z dne 28. junija 2021
         o dodelitvi ribolovnih možnosti v skladu s Protokolom o izvajanju Sporazuma o partnerstvu v ribiškem sektorju med Gabonsko republiko in Evropsko skupnostjo (2021–2026)
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 43(3) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Sporazum o partnerstvu v ribiškem sektorju med Gabonsko republiko in Evropsko skupnostjo (1) (v nadaljnjem besedilu: Sporazum), odobren z Uredbo Sveta (ES) št. 450/2007 (2), je začel veljati 11. junija 2007. Protokol, ki določa ribolovne možnosti in finančni prispevek, določene v Sporazumu o partnerstvu v ribiškem sektorju med Evropsko unijo in Gabonsko republiko (3) podpisanem 24. julija 2013 (v nadaljnjem besedilu: Protokol 2013), je prenehal veljati 23. julija 2016.
                  
               
                     (2)
                  
                  
                     Komisija je v imenu Unije s pogajanji dosegla dogovor o novem protokolu o izvajanju Sporazuma o partnerstvu v ribiškem sektorju med Gabonsko republiko in Evropsko skupnostjo (2021–2026) (v nadaljnjem besedilu: Protokol) za obdobje petih let.
                  
               
                     (3)
                  
                  
                     Kot rezultat teh pogajanj je bil Protokol parafiran 10. februarja 2021.
                  
               
                     (4)
                  
                  
                     Svet je 28. junija 2021 sprejel Sklep (EU) 2021/1117 (4) o podpisu in začasni uporabi Protokola s pridržkom njegove poznejše sklenitve.
                  
               
                     (5)
                  
                  
                     Ribolovne možnosti iz Protokola bi bilo treba državam članicam dodeliti za celotno obdobje uporabe Protokola.
                  
               
                     (6)
                  
                  
                     Ta uredba bi morala začeti veljati čim prej glede na gospodarski pomen ribolovnih dejavnosti Unije na ribolovnem območju Gabona, in glede na potrebo po čim krajšem obdobju prekinitve teh dejavnosti.
                  
               
                     (7)
                  
                  
                     Protokol se bo začasno uporabljal od datuma njegovega podpisa, da se plovilom Unije zagotovi ponovno opravljanje ribolovne dejavnosti na ribolovnem območju Gabona. Zato bi bilo treba to uredbo uporabljati od istega datuma –
                  
               SPREJEL NASLEDNJO UREDBO:
         
            Člen 1
            Ribolovne možnosti, določene na podlagi Protokola o izvajanju Sporazuma o partnerstvu v ribiškem sektorju med Gabonsko republiko in Evropsko skupnostjo (2021–2026) (v nadaljnjem besedilu: Protokol) se državam članicam dodelijo na naslednji način:
            
                        (a)
                     
                     
                        plovila za ribolov tuna s potegalko:
                        
                                    Španija:
                                 
                                 
                                    15 plovil,
                                 
                              
                                    Francija:
                                 
                                 
                                    12 plovil;
                                 
                              
                  
                        (b)
                     
                     
                        plovila za ribolov tuna z ribiško palico:
                        
                                    Španija:
                                 
                                 
                                    5 plovil,
                                 
                              
                                    Francija:
                                 
                                 
                                    1 plovilo;
                                 
                              
                  
                        (c)
                     
                     
                        plovila z vlečnimi mrežami:
                        
                                    Španija:
                                 
                                 
                                    4 plovila.
                                 
                              
                  
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se od datuma podpisa Protokola.
         
         
            Ta uredba je zavezujoča v celoti in se neposredno uporablja v vseh državah članicah.
            V Luxembourgu, 28. junija 2021
            
               
                  Za Svet
               
               
                  predsednica
               
               M. do C. ANTUNES
            
         
         
            (1)  UL L 109, 26.4.2007, str. 3.
         
            (2)  Uredba Sveta (ES) št. 450/2007 z dne 16. aprila 2007 o sklenitvi Sporazuma o partnerstvu v ribiškem sektorju med Gabonsko republiko in Evropsko skupnostjo (UL L 109, 26.4.2007, str. 1).
         
            (3)  UL L 250, 20.9.2013, str. 2.
         
            (4)  Sklep Sveta (EU) 2021/1117 z dne 28. junija 2021 o dodelitvi ribolovnih možnosti v skladu s Protokolom o izvajanju Sporazuma o partnerstvu v ribiškem sektorju med Gabonsko republiko in Evropsko skupnostjo (2021–2026) (glej stran 3 tega Uradnega lista).